Το **Burn It Down** είναι τραγούδι του αμερικανικού ροκ συγκροτήματος Linkin Park .Το τραγούδι κυκλοφόρησε σε ραδιοφωνικούς σταθμούς, καθώς και σε ψηφιακή μορφή στις 16 Απριλίου 2012, ως το πρώτο single και το τρίτο κομμάτι από το πέμπτο στούντιο άλμπουμ τους με τίτλο *Living Things.*

Το τραγούδι γράφτηκε από τους Τσέστερ Μπένινγκτον και Μάικ Σίνοντα**,** ενώ ο δεύτερος ήταν υπεύθυνος και για την παραγωγή του μαζί με τον Ρικ Ρούμπιν. Ηχογραφήθηκε τον Φεβρουάριο του 2012 στα NRG Recording Studios στο Λος Άντζελες. Μερικές από τις ηχογραφήσεις του άλμπουμ πραγματοποιήθηκαν κατά την διάρκεια περιοδείας για την προώθηση του προηγούμενου άλμπουμ τους *A Thousand Suns* του 2010.

Κριτικές
--------

Το "Burn It Down" έλαβε γενικά θετικές κριτικές. Ο Nick Catucci από το περιοδικό *Rolling Stone* χαρακτήρισε τους στίχους του Μπένινγκτον ως ωραιότερους από ποτέ και έκρινε ότι το τραγούδι είναι ένα από τα καλύτερα single της μπάντας. Η Anne Erickson από το περιοδικό *Loudwire* επαίνεσε τα φωνητικά του Μπένινγκτον και του Σίνοντα ,σχολιάζοντας ότι το τραγούδι είναι «γεμάτο με υποτονικούς ρυθμούς μαζί με ατμοσφαιρικούς ηλεκτρονικούς ήχους».Ο αμερικάνικος ραδιοφωνικός σταθμός AOL χαρακτήρισε το "Burn It Down" ως το καλύτερο ροκ τραγούδι και το δεύτερο καλύτερο εναλλακτικό τραγούδι του 2012, ορίζοντας το ως το τέλειο παράδειγμα για το πώς «οι Linkin Park μπόρεσαν να παραμείνουν σχετικά ως ένα από τα τα πιο δημοφιλή ροκ συγκροτήματα του σήμερα.»Ο Μάικ Σίνοντα είπε ότι το τραγούδι θα μπορούσε να ερμηνευτεί με διαφορετικούς τρόπους.

Μουσικό βίντεο
--------------

Το μουσικό βίντεο σκηνοθετήθηκε από τον Τζόου Χαν. Η μαγνητοσκόπηση για το βίντεο ξεκίνησε στις 28 Μαρτίου 2012. Ο Μπένινγκτον περιέγραψε ότι το σετ του μουσικού βίντεο θα διέθετε πολλά οπτικά εφέ. Το βίντεο έκανε πρεμιέρα στις 24 Μαΐου 2012 στο MTV

Από τον Νοέμβριο του 2020, το τραγούδι έχει 292 εκατομμύρια προβολές στο YouTube.

Remix
-----

Στις 29 Οκτωβρίου 2013, κυκλοφόρησε το remix του Burn It Down από τον πρώην Πολωνό DJ Tom Swoon το οποίο συμπεριλήφθηκε στο άλμπουμ της μπάντας με τίτλο *Recharged*.

Παραπομπές
----------

1. ↑  «Ranking: Every Alternative Rock No. 1 Hit From Worst to Best». *Consequence of Sound*. 28 Μαρτίου 2016. Αρχειοθετήθηκε από το πρωτότυπο στις 11 Οκτωβρίου 2016. Ανακτήθηκε στις 12 Ιουνίου 2016.
2. ↑  Stone, Rolling· Stone, Rolling (5 Απριλίου 2012). «Spring Music Preview: Crazy Horse, Taylor Swift and 27 More». *Rolling Stone* (στα Αγγλικά). Ανακτήθηκε στις 26 Νοεμβρίου 2020.
3. ↑  Catucci, Nick· Catucci, Nick (26 Ιουνίου 2012). «Living Things». *Rolling Stone* (στα Αγγλικά). Ανακτήθηκε στις 26 Νοεμβρίου 2020.
4. ↑  April 17, Anne EricksonPublished:· 2012. «Linkin Park, 'Burn It Down' – Song Review». *Loudwire* (στα Αγγλικά). Ανακτήθηκε στις 26 Νοεμβρίου 2020.
5. ↑  «Top 10 Rock Songs of 2012». Αρχειοθετήθηκε από το πρωτότυπο στις 23 Μαΐου 2018.
6. ↑  Montgomery, James. «Exclusive: Linkin Park Ready To 'Burn' With New Single, Album». *MTV News* (στα Αγγλικά). Ανακτήθηκε στις 26 Νοεμβρίου 2020.
7. 1 2  «Video shoot today». *Twitter*. Ανακτήθηκε στις 26 Νοεμβρίου 2020.
8. ↑  «Linkin Park Tells Us About Their New Music». Αρχειοθετήθηκε από το πρωτότυπο στις 17 Φεβρουαρίου 2020.
9. ↑  Archive-Kara-Warner. «Linkin Park To Premiere 'BURN IT DOWN' Video On MTV!». *MTV News* (στα Αγγλικά). Ανακτήθηκε στις 26 Νοεμβρίου 2020.
10. ↑  «Tom Swoon Remix of Linkin Park's "Burn It Down" on RECHARGED Remix Album». *Hellhound Music* (στα Αγγλικά). 23 Σεπτεμβρίου 2013. Αρχειοθετήθηκε από το πρωτότυπο στις 30 Ιουλίου 2023. Ανακτήθηκε στις 26 Νοεμβρίου 2020.